Embargo/Til frigivelse: kl. 08:00 onsdag d. 7. april 2021

**Polestar 0-projekt: En rigtig klimaneutral bil inden 2030**

* Polestar 0-projektet vil drive ”design mod 0” ved at have fokus på at eliminere emissioner fremfor offsetting ved plantning af træer
* Polestars CEO mener, at hvis man vil opnå succes med klimaneutralitet kræver det en nytænkning af den traditionelle tilgang, samt innovation og eksponentiel teknologi.
* Branche deklareringer om produktets bæredygtighed til forbrugere, der sporer CO2e[[1]](#footnote-1)-aftryk og konflikt ressourcer.

I Polestars første årsberetning, offentliggjort den 7. april 2021, annoncerer det svenske elbilmærke sin ambition om at skabe den første rigtige klimaneutrale bil inden 2030.

Polestar 0-projektet sigter mod at reducere kulstofemissionerne ved at ændre den måde, som biler fremstilles på, snarere end at bruge traditionelle processer og derefter plante træer for at udligne CO2e. Fremgangsmåden vil omfatte et samarbejde på tværs af hele udviklingsprocessen og værdikæden, fra leverandører til forhandlere.

Miljøeksperter har advaret om, at offsetting ikke er bæredygtigt på lang sigt. Spørgsmål omkring den langsigtede kulstoflagringskapacitet i skove varer ved, da en skov kan blive udsat for logning, ødelagt af brand eller generelt ændre sig på grund af klimaforandringer.[[2]](#footnote-2) [[3]](#footnote-3)

”Vi tror ikke på offsetting,” siger Thomas Ingenlath, CEO for Polestar. ”Qua vores ambition om at skabe en fuldstændig klimaneutral bil tvinges vi, i positiv forstand, til at nå ud over, hvad der er muligt i dag. Vi bliver nødt til at sætte spørgsmålstegn ved alt, innovere og se på eksponentielle teknologier, når vi designer mod 0.”

Polestars Head of Sustainability, Fredrika Klarén, siger: ”Polestar biler er elektriske, så vi behøver ikke bekymre os om forbrændingsmotorer, der producerer giftige emissioner - men det betyder ikke, at vi er i mål. Vi vil nu arbejde målrettet på at udrydde alle emissioner, der stammer fra produktionen af vores biler. For os bilproducenter befinder vi os i en historisk og spændende tid, da det er en oplagt mulighed for at ”seize the moment”, gøre det endnu bedre og turde indfri drømmen om klimaneutrale, cirkulære og smukke biler.”

Polestar er allerede i gang med at inkorporere en fælles klimaindsats i hele virksomheden, og har ligeledes opsat klimamål i deres medarbejderes bonussystem.

**Deklarering om bæredygtighed**

Deklareringer om bæredygtighed er almindeligt i bl.a. fødevaresektoren og modeindustrien, og vil blive anvendt på alle fremtidige Polestar-modeller. Fra og med Polestar 2 vil der være en deklarering om CO2-aftryk og konflikt ressourcer, som vil blive vist på Polestars hjemmeside og i Polestar Spaces. Det vil bidrage til en øget gennemsigtighed i branchen. Løbende opdateringer i relation til bæredygtighed, samt yderligere detaljer og information vil ligeledes blive tilføjet over tid.

Thomas Ingenlath tilføjer: ”Forbrugerne er en enorm drivkraft i skiftet til en bæredygtig økonomi. De skal have de rigtige oplysningsværktøjer til at træffe informerede og etiske beslutninger. Når en Polestar 2 i dag forlader fabrikken gør den det med et kulstofaftryk. I 2030 vil vi præsentere en bil, der ikke gør.”

Ender.

For billeder og andre medieoplysninger, besøg polestar.com/press

**Kontaktoplysninger**

Generelle medieforespørgsler

media@polestar.com

***Om Polestar***

*Polestar er det selvstændige svenske premium-brand for højtydende elbiler, grundlagt af Volvo Cars og Geely Holding. Polestar blev etableret i 2017 og nyder godt af specifikke teknologiske og tekniske synergier med Volvo Cars, hvilket medfører en række betydelige stordriftsfordele. Virksomheden har hovedkontor i Göteborg, Sverige, og sælger sine biler på ti globale markeder i Europa, Nordamerika og Kina. I 2021 udvider Polestar salget til otte nye markeder i Europa og Stillehavsområdet.*

*Polestar producerer to højtydende elektrificerede biler. Polestar 1 er en lavvolumen, hybrid GT med et kulfiberkarosseri, 609 hk, 1.000 Nm og en rækkevidde på ren eldrift på 124 km (WLTP) - den længste af en hvilken som helst anden plug-in hybridbil i verden. Polestar 2 er en sedan, og virksomhedens første højtydende rene elbil. Polestar 2 blev lanceret i 2020 med firehjulstræk og ren elekrisk drivline, der leverer 300 kW og 660 Nm og en maksimal rækkevidde på 470 km (WLTP).*

*I fremtiden vil den højtydende elektriske SUV, Polestar 3, slutte sig til porteføljen på samme måde som Precept - en elbil-prototype, der blev præsenteret i 2020 og er planlagt til fremtidig produktion. Precept viser brandets vision med hensyn til bæredygtighed, digital teknologi og fremtidigt design.*

1. CO2-ækvivalenter - fællesbetegnelse for beskrivelse af forskellige drivhusgasser. [↑](#footnote-ref-1)
2. <https://www.ipcc.ch/site/assets/uploads/2019/11/SRCCL-Full-Report-Compiled-191128.pdf> [↑](#footnote-ref-2)
3. <https://www.nature.com/articles/d41586-021-00662-3#ref-CR6> [↑](#footnote-ref-3)